《沈夫人挽诗二首 其一》
宋代·刘一止

婉娩闺门秀，安贫六十春。相夫惟礼义，玩意独清真。

蜀道灵归远，吴山兆卜新。哀声传北里，悽感路傍人。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。